CELEX: C2007/095/98
Language: et
Date: 2007-04-28 00:00:00
Title: Kohtuasi T-60/07: 23. veebruaril 2007 esitatud hagi — Hispaania versus komisjon

28.4.2007   
            
            
               ET
            
            
               Euroopa Liidu Teataja
            
            
               C 95/49
            
         23. veebruaril 2007 esitatud hagi — Hispaania versus komisjon
   (Kohtuasi T-60/07)
   (2007/C 95/98)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: M. Muñoz Pérez)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 14. detsembri 2006. aasta otsus 2006/932/EÜ, mille järgi ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust, käesolevat hagi puudutavas osas;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hispaania Kuningriik vaidlustab kõnealuse otsuse, kuna selles nähakse ette finantskorrektsioon seoses keskkonnatingimuste eiramisega Valencia piirkonnas puu- ja köögiviljade kõrvaldamisel loomatoiduks aastatel 2001, 2002 ja 2003 vastavalt summas 2 858 447,88 eurot, 4 357 238,89 eurot ja 3 679 878,76 eurot.
   Oma väidete toetuseks viitab hageja:
   
               —
            
            
               komisjoni väidetud rikkumiste puudumisele, kuna Valencia piirkonna asjaomased õigusnormid ei loo biolagundamisega paralleelset menetlust;
            
         
               —
            
            
               proportsionaalsuse põhimõtte rikkumisele määratud finantskorrektsiooni osas, kuna esiteks ei tõendanud komisjon, milline on väidetavate rikkumiste rahalise riski tegelik mõju EAGGF-ile, ja teiseks oli Hispaania ametiasutuste kontroll toiduainete kõrvaldamisel loomatoiduks tunduvalt kõrgem ühenduse õigusnormidega nõutust;
            
         
               —
            
            
               teise võimalusena kohaldatud finantskorrektsiooni põhjenduse osalisele puudumisele.